CELEX: C2004/217/18
Language: et
Date: 2004-08-28 00:00:00
Title: Euroopa Kohtu otsus (neljas koda) 8. juuli 2004 kohtuasjas C-400/03 (tribunal d'instance du VII arrondissement de Paris' eelotsusetaotlus): Waterman SAS versus Directeur général des douanes et droit indirects (Ühine tollitariifistik — Koondnomenklatuur — Tariifirubriik — Sulepeade vutlarid)

28.8.2004   
            
            
               ET
            
            
               Euroopa Liidu Teataja
            
            
               C 217/10
            
         
      EUROOPA KOHTU OTSUS
   
   (neljas koda)
   8. juuli 2004
   kohtuasjas C-400/03 (tribunal d'instance du VII (1) arrondissement de Paris' eelotsusetaotlus): Waterman SAS versus Directeur général des douanes et droit indirects
   (Ühine tollitariifistik - Koondnomenklatuur - Tariifirubriik - Sulepeade vutlarid)
   (2004/C 217/18)
   Kohtumenetluse keel: prantsuse
   Kohtuasjas C-400/03, mille esemeks on Euroopa Kohtule EÜ asutamislepingu artikli 234 alusel tribunal d'instance du VII (1) arrondissement de Paris' (Prantsusmaa) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Waterman SAS, endine Waterman SA, ja Directeur général des douanes et droit indirects, et tõlgendada komisjoni teatises pealkirjaga “Euroopa Ühenduste koondnomenklatuuri selgitavad märkused” (EÜT 2000, C 199, lk 1) sisalduvate koondnomenklatuuri alamrubriikide 4202 12 11 ja 4202 12 19 selgitavate märkuste vastavust nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT 1987, L 256, lk 1), muudetud komisjoni 13. oktoobri 2000. aasta määrusega (EÜ) nr 2263/2000, I lisas sätestatud ühise tollitariifistiku koodnomenklatuuriga, on Euroopa Kohus (neljas koda), koosseisus: koja esimees J. N. Cunha Rodrigues ja kohtunikud J.-P. Puissochet ja K. Lenaerts (ettekandja), kohtujurist C. Stix-Hackl, kohtusekretär L. Hewlett (vanemametnik), 8. juulil 2004 teinud otsuse, mille resolutiivosa on järgmine:
   Esitatud küsimuse käsitlemisel ei ilmnenud midagi sellist, mis mõjutaks komisjoni teatises pealkirjaga “Euroopa Ühenduste koondnomenklatuuri selgitavad märkused” (EÜT 2000, C 199, lk 1) sisalduvate koondnomenklatuuri alamrubriikide 4202 12 11 ja 4202 12 19 kehtivust.
   
      (1)  ELT C 275, 15.11.2003.